1. Na námestí jedného mestečka je sklenená ozdoba tvaru kocky s rozmerom 1,2 m. Koľko skla bolo potrebné na vyrobenie tejto ozdoby?
2. Koľko cm2 papiera je potrebné na vyrobenie 100 zápalkových škatuliek tvaru kvádra s rozmermi 4 cm, 5,5 cm a 0,5 cm
3. Koľko kusov štvorcových dlaždičiek s rozmerom 10 cm bude treba na pokrytie kúpeľne tvaru kvádra s rozmermi 2 m, 1,8 m a vysokej 2,5 m? (pozor povalu nepokrývame)
4. Bazén je dlhý 25 m, široký 10 m a hlboký 1,5 metra. Koľko litrov je treba na jeho úplné naplnenie? Koľko bude stáť nové obloženie dna a stien, ak jeden m2 stojí 10 eur?
5. Bazén v tvare kvádra je 50 m dlhý a 16 m široký. Napustili doň 12 000 hl vody. Vypočítajte obsah plôch bazéna, ktoré sú zmáčané vodou.
6. Rozmery izby sú 5m a 3,5m. Výška izby je 2,85m. Vymaľuj izbu (aj so stropom). Budú 2 vrstvy. Dvere a okná majú spolu 2,5 m2. Jedna krabica farby vystačí na 6m2. Koľko krabíc farby treba? Koľko zaplatíme , ak 1 krabica stojí 5€?
7. Kocka masla s hranou dlhou 6,5 cm je zabalená do obalu s rozmermi a = 28 cm, b = 15 cm. Vypočítajte, o koľko cm2 je obal väčší ako povrch kocky.
8. Bazén tvaru kvádra s rozmermi dna 25m a 15m a hĺbkou 3,5m budeme natierať farbou. Koľko € zaplatíme za natretie, ak budeme natierať dvakrát, jeden kilogram farby nám vystačí na 5m2 náteru, za 1kg farby zaplatíme 3,5 € a za každý vymaľovaný meter štvorcový musíme maliarovi zaplatiť 3 € ?
9. Skriňa má tvar kvádra, ktorej rozmery sú 80 cm; 55 cm a výška 1,8 m. Skriňa sa vonku natiera dvakrát farbou. Koľko farby sa spotrebuje na natretie skrine ak 1kg vystačí na 4 m2? (spodok skrine nenatierame)
10. Koľko cm2 tvrdého papiera spotrebovali traja kamaráti, keď mali na domácu úlohu vyrobiť sieť kvádra s rozmermi 3 cm; 4,5 cm a 6 cm?
11. Koľko cm2 tvrdého papiera spotrebovala Zuzana, keď mala na domácu úlohu vyrobiť sieť kvádra s rozmermi 4 cm; 5,5 cm a 7 cm?
12. Koľko eur zaplatíme za vymaľovanie miestnosti tvaru kvádra s dĺžkou 4,5 m, šírkou 2,5 m a výškou 3 m, ak za 1 m2 maľovky zaplatíme 2,87 €?
13. Koľko farby sa spotrebuje na natretie učebne tvaru kvádra s dĺžkou 11 m, šírkou 7,6 m a výškou 3,8 m, ak 1 kg farby stačí na natretie 7 m2 ?
14. Bazén tvaru kvádra s rozmermi dna a = 25m a b = 15m a výškou c = 3,5m budeme natierať farbou. Koľko kg farby budeme potrebovať, ak jeden kilogram nám stačí na 5m2 náteru.
15. Bazén tvaru kocky so stranou dĺžky 8,7m treba natrieť uniakrylovou farbou. Koľko plechoviek farby treba kúpiť ak jedna plechovka vystačí na 8m2.